**Tomáš Hertl** (s. 12. marraskuuta 1993 Praha, Tšekki) on tšekkiläinen jääkiekkoilija, joka edustaa NHL-joukkue Vegas Golden Knightsia. Hän on pelipaikaltaan keskushyökkääjä, mutta osaa pelata myös laidassa. San Jose Sharks varasi hänet 17. pelaajana NHL:n varaustilaisuudessa 2012. 

Hertl on edustanut Tšekin maajoukkuetta useissa MM-kisoissa. Hän teki NHL:ssä toisessa ottelussaan maalin, ja kolmannessa jopa neljä maalia. Hertl on ensimmäinen NHL-pelaaja, joka on syntynyt itsenäisessä Tšekin tasavallassa Tšekkoslovakian jakautumisen jälkeen.

Ura
---

### Seuraura

Hertl on HC Slavia Prahan kasvatti. Hän voitti Tšekin alle 18-vuotiaiden mestaruuden vuonna 2010. Hertl debytoi Tšekin Extraligassa kaudella 2010–2011 pelaten yhden ottelun ja pelasi pääosan kaudesta vielä alle 20-vuotiaiden joukkueessa. Kaudella 2011–2012 nousi Slavia Prahan vakiokokoonpanoon ja oli joukkueen neljänneksi paras pistemies tehden 38 ottelussa tehot 12+13=25. Hän oli Extraligan tehokkain juniori ja valittiin vuoden tulokkaaksi Hertl vahvisti pudotuspeleissä 1. česká hokejová ligan HC Slovan Ústečtí Lviä.

NHL Central Scouting Bureau listasi Hertlin viidenneksi varattavaksi eurooppalaiseksi pelaajaksi ennen NHL:n varaustilaisuutta 2012. Eri asiantuntijat ennustivat hänet varattavan ensimmäisen kierroksen puolivälissä tai sen jälkeen. San Jose Sharks varasi Hertlin 17. pelaajana ja hänestä tuli vuonna 2004 varatun Lukas Kasparin jälkeen ensimmäinen Sharksin eurooppalainen kärkivaraus. Hertl pelasi vielä auden 2012–2013 Slavia Prahassa ja oli joukkueen paras pistemies ja maalintekijä tehoilla 18+12=30. Hän oli voitti kaudella jälleen juniorieiden pistepörssin ja Extraligan pronssia.

Hertl teki Sharksin kanssa kolmivuotisen tulokassopimuksen kesäkuussa 2013. Harjoituskaudella hän pelasi ykkösketjussa Joe Thorntonin ja Brent Burnsin kanssa ja lunasti paikkansa NHL-joukkueesta. Hän teki debyyttinsä kauden 2013–2014 avauskierroksella 3. lokakuuta 2013 ja sai ensimmäisen syöttöpisteensä syötettyään Burnsin maalin. Hertl oli Marc-Édouard Vlasicin (2006) jälkeen ensimmäinen Sharksin tulokas, joka pelaa kauden avauskierroksella. Hän teki seuraavassa pelissä 5. lokakuuta ensimmäiset kaksi NHL-maaliaan Phoenix Coyotesin Mike Smithin taakse. Hertlistä tuli nuorin Sharksin pelaaja, joka onnistui maalinteossa kahdesti sitten Patrick Marleaun (17. maaliskuuta 1999). Hertl teki neljä maalia 8. lokakuuta New York Rangersia vastaan 9–2-voitossa ja oli nuorin siinä onnistunut (19 vuotta, 330 päivää) Los Angeles Kingsissä pelanneen Jimmy Carsonin (19 vuotta, 254 päivää) jälkeen. Hän oli myös Owen Nolanin (1995) jälkeen ensimmäinen Sharksin pelaaja, joka on pystynyt vastaavaan. Hertl valittiin odotetusti NHL:n kuukauden tulokaaksi lokakuussa tehden 13 ottelussa tehot 8+3=11. Joulukuussa ottelussa Los Angeles Kingsia vastaan sai polvivamman törmäyksessä Dustin Brownin kanssa. Vamma vaati leikkauksen, joka piti hänet sivussa aina huhtikuuhun saakka. Hän teki tulokaskaudellaan 37 runkosarjaottelussa tehot 15+10=25 ja seitsemässä playoff-ottelussa tehot 2+3=5.

Kaudella 2014–2015 Hertl pelasi San Josen kaikki 82 runkosarjaottelua tehden niissä tehot 13+18=31. Lisäksi hän kävi tammikuussa pelaamassa kahdessa AHL-ottelussa Worcester Sharksin paidassa. Hän sai niissä kaksi syöttöpistettä. Tulokassopimuksensa viimeisellä kaudella, 2015–2016, Hertl pelasi 81 runkosarjaottelussa, joissa hän teki tehot 21+25=46. Hän ehti pelata pudotuspeleissä tehoin 6+5=11 20 ottelua ennen kuin hän loukkaantui toisessa Stanley Cupin finaaliottelussa Pittsburgh Penguinsin Patric Hörnqvistin taklattua häntä. Hertl joutui jättämään loput finaaliottelut pelaamatta

Kesäkuun lopulla 2016 Hertl solmi Sharksin kanssa kaksivuotisen yhteensä kuuden miljoonan dollarin arvoisen jatkosopimuksen.

Maaliskuussa 2022 Hertl teki kahdeksan vuoden mittaisen ja arvoltaan 64 miljoonan dollarin jatkosopimuksen Sharksin kanssa.

### Maajoukkue

Hertl edusti Tšekkiä MM-kilpailuissa vuosina 2013, 2014 ja 2015. Hän pelasi alle 20-vuotiaiden MM-kilpailuissa vuosina 2012 ja 2013 ja valittiin molemmilla kerroilla joukkueen kolmen parhaan pelaajan joukkoon. Hän toimi jälkimmäisessä turnauksessa Tšekin varakapteenina. Hertl pelasi alle 18-vuotiaiden MM-kilpailuissa vuonna 2011.

Hertl valittiin Tšekin joukkueeseen vuoden 2016 maailmancupiin. Hän on pelannut 40 A-maaottelua tehoilla 5+8=13.

Pelityyli
---------

*Sports Illustratedin* Allan Muir vertasi Hertliä Martin Hanzaliin. Muirin mukaan isokokoinen ja hyvin puolustava Hertl ei ole kaikista nopein luistelija tai maalintekijä ja hänellä on taipumus tehdä liian paljon asioita kentällä. *TSN*:n Craig Button sanoi Hertlin ketteryyden kompensoivan hänen luisteluaan, joka ei ole varsinaisesti nopeaa ja kehui hänen syöttötaitoa. Hänen mukaansa Hertl "on vaarallinen, kun on paikka laukoa".

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Slavia Praha | ČEL | 1 | 0 | 0 | 0 | 0 | – | – | – | – | – |  |  |  |  |  |  | U18 | 6 | 1 | 0 | 1 | 12 |
| 2011–2012 | Slavia Praha | ČEL | 38 | 12 | 13 | 25 | 22 | – | – | – | – | – |  |  |  |  |  |  | JMM | 6 | 3 | 2 | 5 | 0 |
| 2012–2013 | Slavia Praha | ČEL | 43 | 18 | 12 | 30 | 16 | 11 | 3 | 5 | 8 | 0 |  |  |  |  |  |  | JMM | 6 | 2 | 3 | 5 | 10 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 0 | 0 | 0 | 0 |
| 2013–2014 | San Jose Sharks | NHL | 37 | 15 | 10 | 25 | 4 | 7 | 2 | 3 | 5 | 2 |  |  |  |  |  |  | MM | 9 | 3 | 3 | 6 | 4 |
| 2014–2015 | San Jose Sharks | NHL | 82 | 13 | 18 | 31 | 16 | – | – | – | – | – |
|  | Worcester Sharks | AHL | 2 | 0 | 2 | 2 | 0 |  |  |  |  |  |  |  |  |  |  |  | MM | 8 | 1 | 2 | 3 | 2 |
| 2015–2016 | San Jose Sharks | NHL | 81 | 21 | 25 | 46 | 26 | 20 | 6 | 5 | 11 | 4 |
| 2016–2017 | San Jose Sharks | NHL | 49 | 10 | 12 | 22 | 14 | 6 | 0 | 2 | 2 | 2 |
| 2017–2018 | San Jose Sharks | NHL | 79 | 22 | 24 | 46 | 41 | 10 | 6 | 3 | 9 | 8 |
| 2018–2019 | San Jose Sharks | NHL | 77 | 35 | 39 | 74 | 18 | 19 | 10 | 5 | 15 | 4 |
| 2019–2020 | San Jose Sharks | NHL | 48 | 16 | 20 | 36 | 16 | – | – | – | – | – |
| 2020–2021 | San Jose Sharks | NHL | 50 | 19 | 24 | 43 | 27 | – | – | – | – | – |
| 2021–2022 | San Jose Sharks | NHL | 82 | 30 | 34 | 64 | 30 | – | – | – | – | – |  |  |  |  |  |  | MM | 10 | 1 | 4 | 5 | 12 |
| 2022–2023 | San Jose Sharks | NHL | 79 | 22 | 41 | 63 | 42 | – | – | – | – | – |
| 10 kautta | yhteensä | NHL | 664 | 203 | 247 | 450 | 234 | 62 | 24 | 18 | 42 | 20 |
| 3 kautta | yhteensä | ČEL | 82 | 30 | 25 | 55 | 38 | 11 | 3 | 5 | 8 | 0 |

Lähteet
-------

* Tomáš Hertl *Elite Prospects*. Everysport Media Group AB.  (englanniksi)
* Tomáš Hertl The Internet Hockey Databasessa (englanniksi)
* Tomáš Hertl Eurohockey-sivustolla (englanniksi)

### Viitteet

1. 1 2 3 4 5 6  EliteProspects
2. ↑  Tomas Hertl *Hockey's Future*. Viitattu October 6, 2013.
3. 1 2  Muir's Top 20 NHL Draft Prospects *Sports Illustrated*. Viitattu October 6, 2013.
4. 1 2  2012 FINAL TSN DRAFT RANKING *The Sports Network*. Viitattu November 12, 2013.
5. ↑  Sharks draft Czech center with 1st-round pick *Sports Illustrated*.  June 23, 2012. Viitattu October 8, 2013.
6. ↑  Sharks rookie Hertl to open on line with Thornton, Burns  October 1, 2013. NBC Sports. Viitattu October 8, 2013. [vanhentunut linkki]
7. ↑  Pashelka, Chris. "Sharks rookies Tomas Hertl, Matt Nieto to see action in season opener", October 3, 2013. Luettu October 3, 2013.
8. ↑  Sharks Win Home Opener against the Canucks *San Jose Sharks*.  October 4, 2013. Viitattu October 5, 2013.
9. ↑  Hertl Helps Lead Sharks Past Coyotes *San Jose Sharks*.  October 5, 2013. Viitattu October 6, 2013.
10. ↑  Rookie Hertl Scores First – and Second – NHL Goals in Win Over Coyotes *Sports Media 101*.  October 6, 2013.  Arkistoitu lokakuu 9, 2013. Viitattu October 8, 2013.
11. ↑  Tomas Hertl’s goal of the year candidate caps rookie’s historic night (Video) *Yahoo! Sports*.  October 8, 2013. Viitattu October 8, 2013.
12. ↑  Tomas Hertl Is Your New Favorite Hockey Player  October 9, 2013. Deadspin. Viitattu October 10, 2013.
13. ↑  Hertl named NHL's Rookie of the Month *San Jose Sharks*.  November 1, 2013. Viitattu November 1, 2013.
14. ↑  Associated Press: Sharks rookie Tomas Hertl to miss at least a month with knee injury  December 21, 2013. *Sports Illustrated*. Viitattu December 22, 2013.
15. ↑  Pashelka, Curtis. "Sharks' Tomas Hertl to play against Colorado Avalanche", April 11, 2014. Luettu April 11, 2014.
16. ↑  Sharks Recall Hertl, Goodrow and Mueller  27.1.2015. San Jose Sharks. Viitattu 30.6.2016. (englanniksi)
17. ↑  Tilanne muuttumassa? – NHL-finalistin tshekkihyökkääjä saattaa sittenkin joutua leikkaukseen  21.6.2016. Suomikiekko. Viitattu 30.6.2016.
18. ↑  San Jose 6 miljoonan dollarin jatkoon tshekkihyökkääjänsä kanssa  29.6.2016. Suomikiekko. Viitattu 30.6.2016.
19. ↑
20. ↑  Tshekki julkaisi ensimmäiset World Cup -nimet – Jaromir Jagr ei mukana  2.3.2016. Suomikiekko. Viitattu 30.6.2016.

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen